રાજપીપળા: નર્મદા જિલ્લા પંચાયત સહિત જિલ્લાની મોટે ભાગની તાલુકા પંચાયતમાં કોંગ્રેસનું શાસન છે. ગુજરાત વિધાનસભાની યોજાયેલી ચૂંટણીમાં પણ નાંદોદ બેઠક પરથી કોંગ્રેસના પી.ડી.વસાવા ધારાસભ્ય તરીકે ચૂંટાઈ આવ્યા છે. આમ જોવા જઈએ તો જિલ્લાના રાજકારણમાં હાલ કોંગ્રેસનો જ દબદબો છે ત્યારે જ નર્મદા જિલ્લા મહિલા કોંગ્રેસ પ્રમુખ અંગીરા તડવીએ પોતાના હોદ્દા પરથી રાજુનામું આપતા કોંગ્રેસમાં ખળભળાટ મચી જવા પામ્યો છે. જોકે અંગીરા તડવીએ પોતાનું રાજીનામુ નર્મદા જિલ્લા કોંગ્રેસ પ્રમુખને આપવાની જગ્યાએ સીધું જ પ્રદેશ મહિલા કોંગ્રેસ પ્રમુખને મોકલી આપ્યું છે. આ જ બાબત નર્મદા જિલ્લા કોંગ્રેસમાં જુથવાદની ચાડી ખાય છે. જેને કારણે કોંગ્રેસમા ભૂકંપ થયો અને રાજકારણ ગરમાયુ છે.